Nágrannaslagur verður í Borgarnesi í kvöld þegar Skallagrímur og Snæfell mætast í annarri umferð Iceland Express deildarinnar í körfunni . Bæði lið töpuðu leikjum sínu í fyrstu umferðinni . Snæfell fékk Tindastól í heimsókn á föstudagskvöldið og þurfti að lúta í lægra haldi í hörkuleik þar sem varnarleikurinn var í öndvegi . Um hnífjafnan leik var að ræða og vann Tindastóll með tveimur stigum , 55 : 57 . Á sama tíma töpuðu Skallagrímsmenn fyrir Breiðabliki í Smáranum í Kópavogi með tólf stiga mun 78 : 66 . Þessum liðum er spáð neðstu sætunum í deildinni í vetur en vafalaust reyna Skallagrímsmenn að hrekja þá kenningu þegar nágrannar þeirra koma í heimsókn í kvöld .